text: Ny uddannelse til udviklingshæmmede
  21 september 2011 kl. 15.38
  Udviklingshæmmede har nu fået en ny uddannelse som dyrepasserassistent.
  Glad Fagskole Esbjerg står bag den nye uddannelse, som er blevet godkendt af Undervisningsministeriet.
  Lintrup Dyrepark ved Vejen har foreløbig fået to praktikanter, der i løbet af tre år skal lære at passe mange forskellige dyr.
  Målet med uddannelsen er at give udviklingshæmmede mulighed for at få en plads på arbejdsmarkedet i stedet for livsvarig pension.
  De nye assistenter skal arbejde sammen med faglærte dyrepassere.
  Glad Fagskole i Esbjerg er mest kendt for at stå bag TV Glad, som giver udviklingshæmmede mulighed for at deltage i tv-produktion.
  Fagskolens hjemmeside.
  